Document ID: /roh_data/filtered/fineweb-2-filterrobots_roh.jsonl.gz/61210

Il constructur d'aviuns Pilatus na dastga betg pli porscher servetschs en l'Arabia Saudita ed ils Emirats Arabs Unids. Cunter questa decisiun da la Confederaziun fa Pilatus uss recurs e tira il cas davant il Tribunal administrativ federal. Il scumond decretà saja in enorm dischavantatg envers auters constructurs d'aviuns scriva Pilatus en ina communicaziun.
Tenor il Departament federal d'affars exteriurs cuntrafetschian las activitads dal constructur d'aviuns a la lescha davart servetschs da segirezza a l'exteriur.
RR novitads 08:00